കോറമാൻഡൽ തീരത്തിന് സമാന്തരമായി  അഡയാർ നദീമുഖത്തിനു തെക്കുഭാഗത്തതായി സ്ഥിതി ചെയ്യുന്ന ഈ ചതുപ്പുനിലം ഓൾഡ് <MASK> റോഡ്, ജനവാസമേഖലകളായ പെരുങ്കുടി, സിരുശേരി, പള്ളിക്കരണൈ, തരമണി, വേളച്ചേരി എന്നിവയാൽ വലയം ചെയ്യപ്പെട്ടിരിക്കുന്നു. ചതുപ്പുനിലങ്ങളും വെള്ളക്കെട്ടുകളും ജലസസ്യങ്ങളും കുറുങ്കാടുകളും നിറഞ്ഞ ഈ താഴ്ന്ന പ്രദേശത്തേക്ക് മുപ്പത്തിയൊന്നു വ്യത്യസ്ത ജലാശയങ്ങളിലെ അധികജലം മഴക്കാലത്ത് ഒഴുകിയെത്തുന്നു.വേളച്ചേരി, നവലൂർ, പള്ളിക്കരണൈ എന്നീ പ്രദേശങ്ങൾ ഉൾപ്പെടുന്ന വൃഷ്ടിപ്രദേശം 235 ചതുരശ്ര കിലോമീറ്ററിലായി വ്യാപിച്ചു കിടക്കുന്നു. പൊതുവെ പരന്നു കിടക്കുന്ന ഈ ഭൂപ്രദേശം സമുദ്രനിരപ്പിൽ നിന്നും ശരാശരി 5 മീറ്റർ ഉയരത്തിൽ സ്ഥിതി ചെയ്യുന്നു. മുഖ്യമായും സെപ്റ്റംബർ-നവമ്പർ മാസങ്ങളിലെ വടക്കുകിഴക്കൻ മൺസൂണിൽ നിന്നും മഴ ലഭിക്കുന്ന ഈ പ്രദേശത്തു വർഷത്തിൽ ശരാശരി 1300 മില്ലിമീറ്റർ വർഷപാതം  ലഭിക്കുന്നു. പ്രദേശത്തെ താപനില വേനൽക്കാലത്ത് 35 ഡിഗ്രി മുതൽ 42 ഡിഗ്രി വരെയും മഞ്ഞുകാലത്ത് 25 ഡിഗ്രി മുതൽ 34 ഡിഗ്രി വരെയും അനുഭവപ്പെടുന്നു.
പള്ളിക്കരണൈ നീർത്തടം
 കാഞ്ചീപുരം  ആവാസവ്യവസ്ഥ ചെന്നൈ മഹാബലിപുരം